Stefano della Bella

Stefano della Bella (født 18. mai 1610 i Firenze, død 12. juli 1664) var en italiensk grafiker kjent for etsninger av mange motiver, blant annet militære.


== Liv og virke ==


=== Bakgrunn ===
Han ble født i Firenze, og gikk først i gullsmedlære, men ble en gravør mens han arbeidet under Orazio Vanni og videre for Cesare Dandini. Han studerte etsning under Remigio Cantagallina, som også hadde undervist Jacques Callot, som hadde bodd i Firenze 1612-1621, og hvis arbeider hadde hatt en stor innflytelse på grafikerne.


=== Karriere ===
For Galileo Galileis Dialogo sopra i due massimi sistemi (1632) laget han en radering som går for å cvære den første italienske kopernikus-radering. Erwin Panofsky var av den oppdatning at della Bella her ikke hadde etterstrebet noen portrettlikhet, men fremstilte Kopernikus som arketypisk lærd skikkelse.

Virke i Roma: Della Bella fikk muligheten til å studere tre år i Roma fra 1633 til 1636 med støtte fra sin mesen Don Lorenzo de Medici. I Roma laget han et trykk, som den gangen ble beundret, av kavalkaden som feiret Polens ambassadør sitt inntog i 1633. Han laget også mange trykk av utsiktsbilder over Roma.
Paris og returen til Firenze: I 1642 reiste han til Paris, introdusert av Toscanas ambassadør, Alessandro del Nero, og ble boende i syv år. Kardinal Richelieu engasjert ham til å reise til Arras og lage tegninger av beleiringen og overtagelsen av byen av den kongelige hæren.
Etter å ha vært en lenge periode i Paris vendte han tilbake til Firenze, hvor han fikk en pensjon fra storhertugen. Han underviste sønnen, Cosimo de Medici, i tegning. Produksjonen hans var svært tallrik – mer enn 1000 separate arbeider.
Han er kjent for å ha illustrert noen av oppdagelsene til Galileo. Se Hansken for hans berømte etsninger av den berømte elefanten etter dens død.


== Se også ==
Militærvesen avbildet i kunst


== Referanser ==


== Kilder ==
Ticozzi, Stefano (1830). Dizionario degli architetti, scultori, pittori, intagliatori in rame ed in pietra, coniatori di medaglie, musaicisti, niellatori, intarsiatori d’ogni etá e d’ogni nazione' (Volume 1). Gaetano Schiepatti; Digitalisert av Googlebooks, 24. januar 2007. s. 133–4. 
Denne artikkelen inneholder materiale fra Encyclopædia Britannica Eleventh Edition, en publikasjon som nå er offentlig eiendom.


== Litteratur ==
Stefano della Bella, ein Meister der Barockradierung. Staatliche Kunsthalle, Karlsruhe 2005, ISBN 3-925212-62-0.
David Klemm: Stefano della Bella (1610–1664). Zeichnungen aus dem Kupferstichkabinett der Hamburger Kunsthalle. Böhlau, Köln u. a. 2008, ISBN 978-3-412-20262-0.
David Klemm: Von der Schönheit der Linie. Stefano della Bella als Zeichner. Imhof, Petersberg 2013, ISBN 978-3-86568-962-7.
Jolanta Talbierska: Stefano della Bella (1610–1664). Akwaforty ze zbiorów Gabinetu rycin Biblioteki uniwersyteckiej w Warszawie. = Etchings from the Collection of the Print Room of the Warsaw University Library. Wydawnictwo Neriton, Warschau 2001, ISBN 83-88973-10-X.
Alexandre De Vesme: Stefano della Bella. Catalogue raisonné. 2 Bände (Textbd. Tafelbd.). With introduction and additions by Phyllis Dearborn Massar. Collectors Editions u. a., New York NY u. a. 1971, ISBN 0-87681-042-3 (Unveränderter Nachdruck des Kapitels über Stefano della Bella in: Alexandre De Vesme: Le peintre-graveur italien. Hoepli, Milano 1906).


== Eksterne lenker ==
(en) Stefano della Bella – kategori av bilder, video eller lyd på Commons 
Works by Stefano della Bella at the Museum of New Zealand Te Papa Tongarewa